चीन में भीषण तूफान की आशंका  
चीन में शक्तिशाली तूफान 'मुइफा' की आशंका को देखते हुए तटीय इलाकों से करीब दो लाख से अधिक लोगों को सुरक्षित स्थानों पर पहुंचाया गया।
चीन में शक्तिशाली तूफान 'मुइफा' की आशंका को देखते हुए तटीय इलाकों से करीब दो लाख से अधिक लोगों को सुरक्षित स्थानों पर पहुंचाया गया। अधिकारियों के मुताबिक तूफान के सप्ताह के अंत तक आने की संभावना है।  समाचार एजेंसी 'सिन्हुआ' के मुताबिक मौसम विज्ञान विभाग के अधिकारियों ने बताया कि 'मुइफा' तूफान की वजह से झेजियांग प्रांत में शनिवार को भूस्खलन होने की संभावना है। इस वर्ष चीन में आने वाला यह नौवां तूफान है।  अधिकारियों के मुताबिक तूफान की वजह से 162 किलोमीटर प्रति घंटे की रफ्तार से तेज हवाएं बह रही हैं। यह तूफान उत्तर पश्चिम इलाके की तरफ दस किलोमीटर प्रतिघंटे की रफ्तार से बढ़ रहा है। तूफान की वजह से झेजियांग प्रांत में तेज हवांए चलेंगी और बारिश भी होने की संभावना है।